Di temnaḍt n Buzgan nefren-d kra n tudrin, nessaweḍ 17 n icewwiqen sɣur 6 n temɣarin (yal yiwet ugar n yiwen ucewwiq), snat n tlemẓiyyin akked yiwen wemɣar .Yal acewwiq yemmal-d lqarḥ ixulfen wayeḍ : Yiwen ɣef lqarḥ n tussaft ,yiwen ɣef lmut, yiwen ɣef lɣurba , yiwen ɣef tuğğla, yiwen ɣef dderya,yiwen ɣef lqarḥ n leɣdar, yiwen ɣef lqarḥ n deɛwessu n yimawlan d ndama.Yella ula d yiwen ɣef lqarḥ tmurt n leqbayel makken terɣa.